***OPĆINA BRELA***

***VODIĆ ZA GRAĐANE***

***PRORAČUN U MALOM***

***ZA 2023 GODINU***

***i***

 ***PROJEKCIJA PRORAČUNA***

***ZA 2024. I 2025. GODINU***

***Prosinac 2022. godine***

Proračun u malom je sažetak Proračuna Općine Brela za 2023.godinu, te projekcija za 2024. i 2025.godinu kojim se u kratkim crtama omogućuje uvid u prihode i rashode Općine Brela na jednostavan način radi dobivanja potpune informacije o tome gdje i kako se troši javni novac Općine Brela.

Proračun Općine Brela usvojen je na sjednici Općinskog vijeća održanoj dana 09.12.2022.godine.

U 2023. godini očekuju nas kvalitetni programi i projekti.

Proračun se planira prema potrebama mještana, za boljitak naše Općine.

**Vaš Općinski načelnik, Stipe Ursić**

Proračun je temeljni financijski akt kojim se procjenjuju prihodi i primici te utvrđuju rashodi i izdaci JLP(R)S za jednu godinu.

Proračun se donosi za proračunsku godinu i vrijedi za tu godinu. Proračunska godina je razdoblje od 01. siječnja do 31. prosinca kalendarske godine.

Proračun mora biti uravnotežen – ukupni prihodi i primici pokrivaju ukupne rashode i izdatke. Ako se tijekom proračunske godine, zbog izvanrednih nepredviđenih okolnosti, povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna.

NAČELA PRORAČUNA

Proračun Općine izrađuje se u skladu s propisanim proračunskim
načelima.

Neka od najvažnijih proračunskih načela su:
- Načelo uravnoteženosti – ukupno planirani rashodi i izdaci
planiraju se u visini ukupno planiranih prihoda i primitaka. Prilikom
uravnoteženja proračuna treba voditi računa i o prenesenom
rezultatu poslovanja iz prethodne godine. Ukoliko je on negativan
treba ga pokriti iz prihoda tekuće godine, a ukoliko je pozitivan
potrebno je planirati rashode kako će se on utrošiti.
- Proračun se donosi uz uvažavanje načela jedne godine –
proračun se donosi za jednu godinu i vrijedi za tu godinu
- Načelo obračunske jedinice – proračun se donosi u kunama
- Načelo dobrog financijskog upravljanja – prilikom izvršavanja
proračuna potrebno je voditi računa o ekonomičnosti, učinkovitosti
i djelotvornosti

- Načelo transparentnosti – proračun i projekcije, izmjene i dopune
proračuna, te odluka o privremenom financiranju objavljuju se u
službenom glasilu jedinice lokalne samouprave; polugodišnji i
godišnji izvještaj o izvršenju proračuna, te godišnji financijski
izvještaji objavljuju se na internetskim stranicama jedinice lokalne
samouprave

Proračun se kreira temeljem Smjernica Vlade RH i Uputa Ministarstva financija o makroekonomskim pokazateljima za predstojeće proračunsko razdoblje.

Proračun donosi predstavničko tijelo JLP(R)S odnosno Općinsko vijeće Općine Brela. Prema Zakonu, proračun se mora donijeti najkasnije do konca tekuće godine za iduću godinu prema prijedlogu kojeg utvrđuje općinski načelnik i dostavlja predstavničkom tijelu na usvajanje.

*ŠTO SE MOŽE SAZNATI IZ PRORAČUNA*

Koji su i koliki prihodi Općine Brela.

Koliki su ukupni rashodi Općine?

Što sve Općina financira?

Koliko se troši na funkcioniranje Općine?

Koliko se novaca troši na kulturu i sport?

Koliko sredstava Općina izdvaja za financiranje Dječjeg vrtića ''Brela'', Općinsku knjižnicu ''Hrvatska sloga'' Brela, koliko za osnovno školstvo i socijalnu skrb?

Koliko se ulaže u održavanje komunalne infrastrukture?

Koliko se ulaže u izgradnju komunalne infrastrukture?

Od čega se sastoji proračun?

Proračun JLP(R)S čini:

Opći dio: sastoji se od računa Prihoda i rashoda.

Posebni dio: sastoji se od plana rashoda i izdataka iskazanih po vrstama, raspoređenih po razinama u programe koji se sastoje od aktivnosti i projekata.

Plan razvojnih programa: sadrži ciljeve i prioritete razvoja u naredne tri godine.

Obrazloženja Proračuna.

 Prihodi i rashodi Općine planirani za 2023.godinu:

Proračunom Općine Brela za 2023. godinu planiraju se prihodi i primici u ukupnom iznosu od 15.283.400,00 kn (2.028.455,77 eur) a čine ih prihodi i primici Općine Brela u iznosu od 15.083.400,00 kn (2.001.911,21 eur), vlastiti prihodi Dječjeg vrtića „Anđeo čuvar“ u iznosu od 200.000,00 kn (26.544,56 eur).



Rashodi i izdaci planirani su u ukupnom iznosu od 15.283.400,00 kn (2.028.456,77 eur) i uravnoteženi su ukupnim prihodima i primicima. Rashodi poslovanja su planirani u iznosu od 12.546.900,00 kn (1.665.259,73 eur); rashodi za nabavu nefinancijske imovine u iznosu od 2.736.500,00 kn, (363.195,96 eur).







**Gdje možete pronaći Proračun?**

U Glasniku - službeno glasilo Općine Brela

Web stranica Općine Brela: <https://opcina-brela.hr/proracun>